text: SF udfordrer V-monopol
  14 juni 2015 kl. 05.51
  Karina Lorentzen opsætter for første gang banner på halmballer hos landmand. Dermed udfordrer hun Venstres (næsten-)monopol på at sætte sig på halmballerne.
  På en mark ved Egtved troner Karina Lorentzen frem på et 12 kvm stort banner på bigballer. Dermed vil hun gerne signalere, at landmænd ikke nødvendigvis er kammerater med partiet Venstre.
  -I SF er vi også optaget af landdistrikterne og derfor skal vi også være til stede her. Jeg er bange for, at der sker en endnu større skævvridning mellem land og by i disse år, hvis vi ikke gør en aktiv indsats for at vende udviklingen. Så der er helt naturligt, at der også er landmænd, der skeler til SF, siger Karina Lorentzen.
  Karina Lorentzen har endnu to bannere, bl.a. et i Ødis og et i Taulov.
  